《后村再和堂字二首且云欲谢遣孤月一意祈天用韵为谢 其二》
宋代·林希逸

诗工如沈笔如任，到手篇篇玉应金。月好岂无搔首梦，日长谁伴撚髭吟。

如今具眼师能几，何处还睛佛可寻。来往莫嫌贫问讯，也胜空谷听跫音。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。